ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

บริษัท ผลิตภัณฑ์อาหารกว้างไพศาล จำกัด (มหาชน) จดทะเบียนก่อตั้งเมื่อวันที่ 1 พฤศจิกายน
2522 ด้วยทุนจดทะเบียนเริ่มแรก 2 ล้านบาท โดยนายสุรินทร์ โตทับเที่ยง และครอบครัว
เป็นผู้ริเริ่มก่อตั้ง ประกอบธุรกิจผู้ผลิตและจำหน่ายอาหารกระป๋อง ภายใต้เครื่องหมายการค้า
“ปุ้มปุ้ย” และ “ปลายิ้ม” ได้แก่ ปลาซาร์ดีนในซอสมะเขือเทศ , หอยลายทอดรสเผ็ด
และปลาซาร์ดีนในซอสมะเขือเทศรสเผ็ด ฯลฯ

ในปี 2537 บริษัทฯ ได้จดทะเบียนแปรสภาพเป็นมหาชนจำกัด เมื่อวันที่ 4 พฤศจิกายน 2546
จากการแปลงหุ้นกู้แปลงสภาพเป็นหุ้นสามัญ ทำให้บริษัทฯ มีหุ้นสามัญเพิ่มขึ้นจำนวน 18.62 ล้านหุ้น
(มูลค่าที่ตราไว้หุ้นละ 10 บาท) คิดเป็นมูลค่าทุนจดทะเบียน 186.20 ล้านบาท ซึ่งถือครองโดย
บริษัท กว้างโฮลดิ้ง จำกัด ทำให้บริษัทฯ
มีทุนจดทะเบียนที่ชำระแล้วทั้งหมดจำนวน 37.62 ล้านหุ้น เป็นจำนวนเงิน 376.20 ล้านบาท
บริษัทฯ ได้ทำการ
จดทะเบียนเพิ่มทุนชำระแล้วกับกระทรวงพาณิชย์

ในการประชุมวิสามัญผู้ถือหุ้น ครั้งที่ 1/2558 เมื่อวันที่ 14 กรกฎาคม 2558 ณ ห้องประชุม เลขที่
43 ถนนเชียงใหม่ แขวงคลองสาน เขตคลองสาน กรุงเทพมหานคร
ที่ประชุมได้มีมติเห็นชอบอนุมัติให้ลดทุนจดทะเบียนเดิมที่ยังไม่ชำระของบริษัทตามวัตถุประสงค์เดิม
จำนวน 13,380,001 หุ้น และเพิ่มทุนของบริษัท ในการปรับปรุงโครงสร้างหนี้กับธนาคารกรุงไทย
จำกัด (มหาชน) จำนวน 12,429,043 หุ้น โดยเมื่อวันที่ 27 กรกฎาคม 2559
นายทะเบียนบริษัทมหาชนได้รับจดทะเบียนเพิ่มทุนชำระแล้วให้กับบริษัท และในปี 2560 เมื่อวันที่ 26
กันยายน 2560 มีการขออนุมัติจากที่ประชุมวิสามัญผู้ถือหุ้น ครั้งที่ 1/2560
ให้เปลี่ยนแปลงมูลค่าหุ้นที่ตราไว้ จากหุ้นละ 10 บาท เป็นหุ้นละ 1 บาท
ทำให้ปัจจุบันบริษัทมีทุนจดทะเบียนชำระแล้ว จำนวน 500,489,990 บาท เป็นหุ้นสามัญ
500,489,990 หุ้น

  1.1 วิสัยทัศน์ แผนธุรกิจของบริษัท

- วิสัยทัศน์

“มุ่งสู่โลกกว้าง สร้างมาตรฐานสินค้า รักษาสิ่งแวดล้อม” 

  - วัตถุประสงค์

1. คิดค้นและพัฒนาผลิตภัณฑ์ใหม่ๆ อย่างไม่หยุดนิ่ง ให้มีความหลากหลายและ

  สามารถเข้าถึงผู้บริโภคกลุ่มต่าง ๆ

2. นำเสนอผลิตภัณฑ์ที่มีคุณค่าสารอาหารจากทะเล ที่มีคุณภาพและมีคุณค่าทาง

  โภชนาการ

- เป้าหมาย

เป็นผู้นำตลาดด้านอาหารสำเร็จรูปปรุงรสบรรจุกระป๋อง

1.2 แผนธุรกิจ Business Plan

ในปี 2559 คณะกรรมการบริษัท และฝ่ายบริหารได้มีนโยบายให้มีการจัดทำแผนธุรกิจ Business
Plan เพื่อใช้เป็นกรอบการดำเนินธุรกิจ รวมถึงกลยุทธ์ของบริษัทระหว่างปี 2559-2562
ซึ่งทุกฝ่าย/แผนกของบริษัททั้งส่วนของสำนักงานใหญ่จังหวัดตรัง และสำนักงานกรุงเทพฯ
ได้มีการประชุมหารือเพื่อระดมความคิดในการทำแผนธุรกิจบริษัท
ซึ่งแนวทางในการดำเนินธุรกิจของบริษัทมีดังนี้

  1.สร้างยอดขายเพิ่มขึ้นประมาณร้อยละ 5 และรักษาการเพิ่มขึ้นของผลกำไรอย่างต่อเนื่อง

  2.เพิ่มช่องทางการจำหน่ายใหม่ ๆ รวมทั้งด้านออนไลน์

3.เพิ่มความเข้มข้นในการรุกตลาดกลุ่มประเทศ CLMV

4.นำเทคโนโลยีใหม่ๆ มาใช้เพื่อต่อยอดประสบการณ์ที่สั่งสมมากว่า 40 ปี

5.สร้างทีมวิจัยเพื่อหานวัตกรรมใหม่ๆ มาเพิ่มความหลากหลายของผลิตภัณฑ์

6.ทำงานอย่างมืออาชีพ พัฒนาอย่างไม่หยุดนิ่ง

7.เพิ่มพันธมิตรทางการค้า

1.3 การเปลี่ยนแปลงและพัฒนาการที่สำคัญในรอบปี

- ผลิตภัณฑ์กลุ่มใหม่ เดือนพฤษภาคม 2560 บริษัทฯ ได้เปิดตัวผลิตภัณฑ์กลุ่มใหม่
กลุ่มเครื่องแกงสำเร็จรูปในซองปิดผนึก ซึ่งมี 5 รสชาติ ได้แก่ เครื่องปรุงผัดไทย เครื่องปรุงต้มยำ
พริกแกงเขียวหวาน พริกแกงกะหรี่ และพริกแกงมัสมั่น โดยมีการเปิดตัวในงาน THAIFEX 2017 ณ
ชาเลนเจอร์ฮอลล์ เมืองทองธานี โดยมีท่านรองนายกรัฐมนตรี ศาตราจารย์กิตติคุณ ดร.วิษณุ
เครืองาม ให้เกียรติร่วมในการเปิดตัว

- เริ่มเดินเครื่องเครื่องจักรใหม่ ได้รับเครื่องจักรที่ได้สั่งซื้อและได้รับการอนุมัติส่งเสริมการลงทุน
จากคณะกรรมการส่งเสริมการลงทุน (BOI) ซึ่งทำให้บริษัทสามารถเพิ่มกำลังการผลิต
ให้มีประสิทธิภาพมากยิ่งขึ้น

- ตั้งกองทุนสำรองเลี้ยงชีพบริษัท ผลิตภัณฑ์อาหารกว้างไพศาล จำกัด (มหาชน)
เมื่อเดือนพฤษภาคม 2560 บริษัทฯ ได้จัดตั้งกองทุนสำรองเลี้ยงชีพฯ
เพื่อเป็นสวัสดิการเพิ่มเติมแก่พนักงานของบริษัทฯ เพื่อให้พนักงานมีเงินออมไว้ใช้จ่ายเมื่อเกษียณอายุ
ออกจากงาน ทุพพลภาพรวมถึงเป็นหลักประกันให้แก่ครอบครัวกรณีที่พนักงานเสียชีวิต
ซึ่งกองทุนสำรองเลี้ยงชีพเป็นกองทุนที่นายจ้างและลูกจ้างร่วมกันจัดตั้งขึ้นด้วยความสมัครใจ
การเข้าร่วมเป็นสมาชิกกองทุนฯเป็นไปด้วยความสมัครใจของพนักงาน
โดยเงินของกองทุนจะมาจากเงินที่พนักงานที่เป็นสมาชิกจ่ายเข้ากองทุนซึ่งเรียกว่า “เงินสะสม”
บวกกับเงินที่นายจ้างจ่ายเข้ากองทุนอีกส่วนหนึ่ง เรียกว่า “เงินสมทบ”
โดยมีบริษัทหลักทรัพย์จัดการกองทุนรวมที่บริษัทฯ
แต่งตั้งเป็นผู้นำเงินกองทุนไปลงทุนเพื่อเพิ่มพูนดอกผล

- การลดการใช้ทรัพยากร บริษัทได้ดำเนินการมาตรการต่าง ๆ
เพื่อลดการใช้ทรัพยากรทั้งไฟฟ้าและน้ำ ซึ่งได้ทำมาต่อเนื่องกว่า 10 ปี
ซึ่งได้รับผลสำเร็จเป็นอย่างดี โดยสามารถลดการใช้ไฟฟ้าได้ถึง 5,913,607 kwh ต่อปี
ประหยัดเงินได้กว่า 23 ล้านบาทต่อปี สามารถลดการใช้น้ำได้ 42,730.76 ลบ.ม.ต่อปี
ประหยัดเงินได้กว่า 1.2 ล้านบาทต่อปี

- การปรับปรุงประสิทธิภาพด้านขนส่ง ปี 2560 บริษัทฯ
ได้มีการปรับปรุงงานด้านขนส่งเพื่อเพิ่มประสิทธิภาพการทำงานและลดค่าใช้จ่าย
ซึ่งได้ดำเนินการมาอย่างต่อเนื่อง
โดยได้ใช้รถขนส่งเที่ยวกลับของบริษัทขนส่งรายอื่นขนสินค้าของบริษัทฯจากคลังสินค้าที่จังหวัดตรังมายังคลังสินค้าของที่กรุงเทพในกรณีที่ไม่มีสินค้าส่งกลับจังหวัดตรัง
ซึ่งเป็นการลดการเดินรถเที่ยวเปล่า โดยผลดีที่ตามมาคือ
สามารถลดค่าใช้จ่ายในการซ่อมบำรุงรถขนส่งได้มาก
นอกจากนั้นยังได้จัดหาบริษัทขนส่งรายอื่นที่มีค่าขนส่งที่ถูกกว่า
ทำให้ภาพรวมการค่าใช้จ่ายขนส่งของบริษัทลดลงกว่าร้อยละ 6
ในขณะที่บริษัทมียอดขายที่เพิ่มขึ้นกว่าร้อยละ 8

- เช่าพื้นที่คลังสินค้ากรุงเทพฯ แห่งใหม่ จากการที่บริษัทฯ มียอดขายเพิ่มขึ้นอย่างต่อเนื่อง
ทำให้พื้นที่คลังสินค้ากรุงเทพฯของบริษัทฯที่เคยใช้งาน เริ่มไม่เพียงพอในการรองรับการขยายตัว
ดังนั้นบริษัทฯจึงได้เช่าคลังสินค้าแห่งใหม่ ซึ่งมีพื้นที่เพิ่มขึ้นจากเดิมร้อยละ 70
ในขณะที่อัตราค่าเช่าต่อตารางเมตรลดลง โดยคลังสินค้าแห่งใหม่อยู่ไม่ไกลจากคลังสินค้าเดิม
และมีเส้นทางเข้า-ออกที่สะดวก

2.  ลักษณะการประกอบธุรกิจ

โครงสร้างรายได้

+------------------+---------------+-------+-------+-------+-------+
| สายผลิตภัณฑ์ /      | ดำเนินการโดย   | %     | ปี     | ปี     | ปี     |
| กลุ่มธุรกิจ          |               | การถือ | 2558  | 2559  | 2560  |
|                  |               | หุ้นของ |       |       |       |
|                  |               | บริษัทฯ | รายได้ | รายได้ | รายได้ |
|                  |               |       |       |       |       |
|                  |               |       | (พ    | (พ    | (พ    |
|                  |               |       | ันบาท) | ันบาท) | ันบาท) |
+------------------+---------------+-------+-------+-------+-------+
| ผลิตและจำหน่ายอาห  | บมจ.          | 100   | 1,29  | 1,38  | 1,47  |
| ารทะเลบรรจุกระป๋อง | ผลิตภัณฑ์อ       |       | 7,155 | 7,472 | 1,692 |
| และอาห           | าหารกว้างไพศาล |       |       |       |       |
| ารบรรจุภาชนะปิดผนึก |               |       |       |       |       |
+------------------+---------------+-------+-------+-------+-------+

+------------------------+--------+-----+--------+-----+--------+----+
| สายผลิตภัณฑ์              | ปี 2558 |     | ปี 2559 |     | ปี 2560 |    |
|                        |        |     |        |     |        |    |
|                        | รายได้  |     | รายได้  |     | รายได้  |    |
+------------------------+--------+-----+--------+-----+--------+----+
|                        | (      | %   | (      | %   | (      | %  |
|                        | พันบาท) |     | พันบาท) |     | พันบาท) |    |
+------------------------+--------+-----+--------+-----+--------+----+
| -                      | 3      | 27  | 3      | 27  | 4      | 29 |
| ป                      | 44,334 |     | 76,898 |     | 27,681 |    |
| ลาซาร์ดีนและปลาแมคเคอเรล |        |     |        |     |        |    |
|                        |        |     |        |     |        |    |
| ในซอสมะเขือเทศ          |        |     |        |     |        |    |
+------------------------+--------+-----+--------+-----+--------+----+
| -                      | 5      | 45  | 6      | 50  | 7      | 50 |
| ป                      | 88,785 |     | 98,717 |     | 30,951 |    |
| ลาซาร์ดีนและปลาแมคเคอเรล |        |     |        |     |        |    |
|                        |        |     |        |     |        |    |
| ปรุงรสอื่นๆ               |        |     |        |     |        |    |
+------------------------+--------+-----+--------+-----+--------+----+
| - หอยปรุงรส             | 3      | 28  | 3      | 23  | 3      | 21 |
|                        | 64,036 |     | 11,857 |     | 13,060 |    |
+------------------------+--------+-----+--------+-----+--------+----+
| รวม                    | 1,2    | 100 | 1,3    | 100 | 1,4    | 1  |
|                        | 97,155 |     | 87,472 |     | 71,692 | 00 |
+------------------------+--------+-----+--------+-----+--------+----+

2.1 ลักษณะผลิตภัณฑ์หรือบริการ

-   ด้านผลิตภัณฑ์

บริษัท ผลิตภัณฑ์อาหารกว้างไพศาล จำกัด (มหาชน) เป็นผู้ผลิต และจัดจำหน่ายผลิตภัณฑ์
ภายใต้เครื่องหมายการค้า “ปุ้มปุ้ย” และ “Smilingfish” โดยผลิตภัณฑ์ของบริษัทฯ
เริ่มต้นมาจาก กลุ่มปลาแมคเคอเรลในซอสมะเขือเทศ จากนั้นได้มีการพัฒนาผลิตภัณฑ์ต่างๆ
มากมายอย่างต่อเนื่อง เพื่อตอบสนองความต้องการของผู้บริโภคที่เปลี่ยนแปลงตลอดเวลา
บริษัทมีผลิตภัณฑ์ที่หลากหลายทั้งด้านวัตถุดิบ รสชาติ และบรรจุภัณฑ์ แบ่งเป็น 8 กลุ่มผลิตภัณฑ์ได้ดังนี้

1.กลุ่มปลาในซอสมะเขือเทศ เช่น ปลาแมคเคอเรลในซอสมะเขือเทศรสเข้มข้น,
ปลาแมคเคอเรลในซอสมะเขือเทศรสเข้มข้นพิเศษ#555,
ปลาแมคเคอเรลในซอสมะเขือเทศคัดพิเศษ ฯลฯ

2.กลุ่มปลาปรุงรส เช่น ปลาแมคเคอเรลทอดราดพริก, ปลาแมคเคอเรลคั่วพริกแกง,
แกงมัสมั่นปลาแมคเคอเรลทอด, ปลาแมคเคอเรลทอดรสเผ็ด ฯลฯ ซึ่งปุ้มปุ้ยเป็นผู้นำในตลาด

3.กลุ่มหอย เช่น หอยลายทอดรสเผ็ด หอยแครงปรุงรส ซึ่งปุ้มปุ้ยเป็นผู้นำในตลาดเช่นกัน

4.กลุ่มอาหารพร้อมทานในซองปิดผนึก มี 5 รสชาติ โดยเป็นผลิตภัณฑ์จากเนื้อไก่ปรุงสำเร็จ 4
รสชาติได้แก่ คั่วกลิ้งไก่ ,ผัดกะเพราไก่ ,แกงมัสมั่นไก่ ,ไก่ผัดกระเทียมพริกไทย
และผลิตภัณฑ์จากเนื้อปลา 1 รสชาติ ได้แก่ แกงส้มปลามาฮิ มาฮิใส่ยอดมะพร้าว

5.กลุ่มเครื่องแกงสำเร็จรูป ซึ่งเป็นผลิตภัณฑ์กลุ่มใหม่ของบริษัท มี 5 รสชาติ ได้แก่
เครื่องปรุงผัดไทย เครื่องปรุงต้มยำ พริกแกงเขียวหวาน พริกแกงกะหรี่ และพริกแกงมัสมั่น

6.กลุ่มข้าวบรรจุกระป๋อง เช่น ข้าวราดหน้าหนำเลี้ยบปลาซาร์ดีนทอด
,ข้าวราดหน้าผัดเผ็ดปลาซาร์ดีนทอด ,ข้าวราดหน้าปลาซาร์ดีนผัดกระเทียมพริกไทย
,ข้าวราดหน้าผัดกะเพราปลาซาร์ดีนทอด

7.กลุ่มข้าวถ้วย ซึ่งมีข้าวสวยหอมมะลิและกับข้าวพร้อมทาน สำหรับบริการบนรถไฟ

8.กลุ่มผลิตภัณฑ์ส่งออก

บริษัทได้ให้ความสำคัญทั้งการคัดสรรวัตถุดิบ และการดูแลควบคุมคุณภาพ
พิถีพิถันในกระบวนการขั้นตอนการผลิต เพื่อให้ได้ผลิตภัณฑ์ที่มีมาตรฐาน ทั้งคุณภาพ และความปลอดภัย
สร้างความพึงพอใจ และความมั่นใจให้กับผู้บริโภคในการเลือกซื้อผลิตภัณฑ์ นอกจากนี้ บริษัทฯ
ยังมีเป้าหมายที่จะขยายตลาดไปยังกลุ่มผู้บริโภคใหม่ๆ
รวมถึงการขยายตัวสู่ธุรกิจอาหารที่เกี่ยวข้องกันในอนาคต

-   ด้านบริการ

บริษัทไม่ได้เพียงทำธุรกิจในการผลิตและจัดจำหน่ายอาหารเท่านั้น
ยังมีธุรกิจอีกแขนงหนึ่งที่บริษัทได้ดำเนินการมามากกว่า 4 ปีแล้ว คือ งานด้านการให้บริการอาหาร
ซึ่งบริษัทได้รับสัมปทานจากการรถไฟแห่งประเทศไทยในการรับจ้างจัดการให้บริการอาหารและเครื่องดื่ม
พร้อมพนักงานบริการ บนรถไฟขบวนรถด่วนดีเซลรางปรับอากาศ (ด่วนสปริ๊นเตอร์)
ให้บริการตามช่วงเวลาที่การรถไฟแห่งประเทศไทยกำหนด ซึ่งตลอด 4 ปี บริษัทฯ
ได้ให้บริการผู้โดยสารไปแล้วกว่า 4 ล้านคน
ปัจจุบันบริษัทได้ผลิตและพัฒนาผลิตภัณฑ์บรรจุถ้วยได้มากกว่า 30 รสชาติ อาทิ
มัสมั่นไก่,ไก่ผัดหวาน,ฉู่ฉี่แมคเคอเรลทอด ,หอยลายผัดกระเทียมพริกไทย ฯลฯ

2.2 การตลาดและสภาวะการแข่งขัน

(ก) การตลาด

  บริษัทฯ ได้มีการกำหนดกลยุทธ์ในด้านการตลาด ดังนี้

1.  กลยุทธ์ทางด้านผลิตภัณฑ์ บริษัทฯ มีความมุ่งมั่นในการนำเสนอนวัตกรรมใหม่
    และพัฒนาผลิตภัณฑ์ใหม่เพิ่มเติมอย่างต่อเนื่อง ปัจจุบันผลิตภัณฑ์มีความหลากหลายมากกว่า 60
    ชนิด ที่มีจำหน่ายในท้องตลาดทั่วไป ล่าสุด บริษัทฯ ได้ออกผลิตภัณฑ์ใหม่ในกลุ่มอาหารพร้อมปรุง
    5 รสชาติได้แก่ พริกแกงเขียวหวาน พริกแกงมัสมั่น พริกแกงกะหรี่ เครื่องปรุงต้มยำ
    เครื่องปรุงผัดไทย ซึ่งเป็นการตอบสนองความต้องการของผู้บริโภครุ่นใหม่ ที่มีเวลาจำกัด
    และไม่สะดวกในการเตรียม หรือจัดหาวัตถุดิบต่างๆ ในการทำอาหาร
    อีกทั้งยังตอบสนองความต้องการของกลุ่มนักท่องเที่ยว โดยเฉพาะชาวจีน
    ที่นิยมอาหารไทยเป็นอย่างมาก

2.  กลยุทธ์ทางด้านราคา บริษัทฯ มีนโยบายในการตั้งราคาผลิตภัณฑ์ให้สามารถแข่งขันได้ในตลาด
    และให้เหมาะสมกับผลิตภัณฑ์ในแต่ละประเภท
    โดยให้ความสำคัญในเรื่องของอัตราผลกำไรส่วนเพิ่มของต้นทุนผลิตภัณฑ์ ประมาณ 25-30%
    ของต้นทุน ทั้งนี้ราคาขายอาจจะมีการเปลี่ยนแปลง ขึ้นอยู่กับราคาของวัตถุดิบ
    ซึ่งเป็นปัจจัยหลักสำคัญที่มีผลกระทบต่อต้นทุนของผลิตภัณฑ์

3.  กลยุทธ์ทางด้านช่องทางการจัดจำหน่าย สำหรับตลาดภายในประเทศ บริษัทฯ
    บริหารช่องทางการจัดจำหน่ายเอง ผ่านช่องทางการขาย 4 ช่องทาง ดังนี้

    1.  ช่องทางร้านค้าปลีกสมัยใหม่ บริษัทฯ ขายผ่านช่องทางนี้ สัดส่วนร้อยละ 43
        ซึ่งประกอบไปด้วย กลุ่มห้างไฮเปอร์มาร์เก็ต กลุ่มห้างซุปเปอร์มาร์เก็ต
        และกลุ่มร้านค้าสะดวกซื้อ เป็นต้น

    2.  ช่องทางร้านค้าปลีกดั้งเดิม บริษัทฯ ขายผ่านช่องทางนี้ สัดส่วนร้อยละ 31 โดยที่บริษัทฯ
        ต้องการกระจายผลิตภัณฑ์ให้เข้าถึงลูกค้าที่อาศัยอยู่ในย่านชุมชนนอกเมืองต่างๆ
        อย่างทั่วถึง จึงมีวิธีการขายผลิตภัณฑ์ 2 รูปแบบ

        1.  วิธีการขายแบบเครดิต โดยบริษัทฯ จัดส่งพนักงานขายออกไปพบร้านค้าทั่วไป
            ทั้งในจังหวัดกรุงเทพฯ และต่างจังหวัด ซึ่งปัจจุบันมีฐานลูกค้ามากกว่า 2,000
            ร้านค้า โดยที่บริษัทฯ ได้มีการกำหนดนโยบายในการรับชำระเงินจากลูกค้า ไม่เกิน
            45 วัน หลังจากส่งผลิตภัณฑ์ให้แก่ลูกค้า

        2.  วิธีการขายแบบเงินสด โดยบริษัทฯ มีทีมพนักงานขาย และพนักงานขับรถ
            ทั้งในกรุงเทพฯ และต่างจังหวัด ซึ่งปัจจุบันมีฐานลูกค้ามากกว่า 20,000 ร้านค้า
            กระจายครอบคลุมพื้นที่ทั่วประเทศ โดยที่บริษัทฯ
            ได้มีการกำหนดนโยบายในการรับชำระเงินจากลูกค้าเป็นเงินสด หรือเช็ค
            ในกรณีที่มีการผ่อนผันระยะเวลาในการชำระเงิน จะต้องไม่เกิน 30 วัน
            สำหรับลูกค้าที่มีสถานภาพทางการเงินที่มั่นคง และมีการทำธุรกรรมกับทางบริษัทฯ
            ต่อเนื่องมาอย่างยาวนาน

    3.  ช่องทางธุรกิจพิเศษ บริษัทฯ ขายผ่านช่องทางนี้ สัดส่วนร้อยละ 18
        ซึ่งจะเป็นช่องทางพิเศษที่ไม่ได้ขายผ่านช่องทางร้านค้าปลีกสมัยใหม่
        และช่องทางร้านค้าปลีกดั้งเดิม อาทิเช่น การออกบูธขายผลิตภัณฑ์ ตามงานแฟร์
        เทศกาลต่างๆ รวมถึงการผลิตผลิตภัณฑ์ตามคำสั่งซื้อพิเศษที่ได้รับจากลูกค้า

    4.  ช่องทางอีคอมเมิร์ซ อยู่ในช่วงของการดำเนินการ โดยที่บริษัทฯ
        ได้เล็งเห็นถึงพฤติกรรมของผู้บริโภคที่เปลี่ยนแปลงไป
        การเข้าถึงอินเตอร์เน็ตด้วยความเร็วสูง
        และความเชื่อมั่นในการทำธุรกรรมทางด้านออนไลน์ จึงพัฒนาช่องทางอีคอมเมิร์ซ
        ขึ้นมารองรับความต้องการของผู้บริโภค ทั้ง 3 รูปแบบ ได้แก่

        1.  เว็บไซด์ www.smilingfish.com และ
            https://smilingfishshop.bentoweb.com

        2.  เฟสบุ๊ค Smilingfishofficial

        3.  คอลเซ็นเตอร์ เบอร์โทร 0-2269-8899

4. กลยุทธ์ทางด้านส่งเสริมการตลาด บริษัทฯ ได้ตระหนักถึงความสำคัญในการสร้างตราสินค้า
ให้เป็นที่รู้จักกับกลุ่มเป้าหมาย ตลอดจนสร้างให้ผู้บริโภคมีความภักดีต่อตราสินค้า
จึงมีการจัดสรรงบประมาณในการจัดกิจกรรมทางการตลาด และการสื่อสารผู้บริโภค
โดยจะให้ความสำคัญในการทำกิจกรรมทางการตลาด ในรูปแบบการทำชิมผลิตภัณฑ์
และพนักงานเชียร์ขาย ในร้านค้าทั่วประเทศ อีกทั้งบริษัทฯ ได้มีการใช้สื่อประชาสัมพันธ์
และจัดกิจกรรมผ่านสื่อออนไลน์ เพื่อให้สามารถเข้าถึงกลุ่มเป้าหมายได้มากขึ้น

ตลาดต่างประเทศ

ในรอบปีที่ผ่านมา บริษัทฯ ได้ให้ความสำคัญกับการทำตลาดต่างประเทศในภูมิภาคต่าง ๆ เพิ่มขึ้น
ทั้งในจีน มาเลเซีย กลุ่มประเทศ CLMV ประเทศในกลุ่มมุสลิม ตลาดยุโรป
ซึ่งมีแนวโน้มที่ดีในการขยายตลาดในอนาคต

การขยายตลาดเข้าไปในกลุ่มประเทศเพื่อนบ้าน ได้แก่ กัมพูชา ลาว พม่า และเวียดนาม
โดยมีการแต่งตั้งตัวแทนจำหน่ายเป็นที่เรียบร้อย
เพื่อนำเข้าและกระจายสินค้าให้ครอบคลุมช่องทางที่เหมาะสมในแต่ละประเทศ
ประเทศที่เริ่มนำเข้าสินค้าไปแล้วได้แก่ กัมพูชา ลาว และเมียนมาร์
สำหรับเวียดนามอยู่ในระหว่างการจดทะเบียนกับกระทรวงสาธารณสุขของเวียดนาม
โดยคาดว่าจะสามารถนำสินค้าเข้าไปวางจำหน่ายได้ภายในปลายไตรมาสแรกของปี 2561

สินค้าหลักที่นำเข้าไปขยายตลาด ได้แก่ ปลาแมคเคอเรลในซอสมะเขือเทศ ปลาทอด หอยลาย
ปลาแมคเคอเรลทอดราดพริก
นอกจากนี้เพื่อสร้างฐานการขายที่มั่นคงจากกลุ่มประเทศเหล่านี้ซึ่งมีศักยภาพและอัตราการขยายตัวทางเศรษฐกิจที่ดีอย่างต่อเนื่อง
บริษัทฯ จึงได้เริ่มเข้าไปทำการตลาดเพื่อสร้างแบรนด์ให้เป็นที่รู้จักมากขึ้น
โดยเน้นกิจกรรมทางการตลาดหลักๆ
คือการออกบูธกับตัวแทนจัดจำหน่ายเพื่อขายและแนะนำสินค้าในช่องทางต่าง ๆ
ที่มีสินค้าเข้าไปวางขาย รวมถึงการจัดทีมขายเฉพาะเพื่อเจาะเข้าช่องทางอื่น ๆ ที่มีความเป็นไปได้
เพื่อเพิ่มโอกาสในการขาย

การเข้าไปทำตลาดในครั้งนี้ได้รับการตอบรับที่ดีจากผู้บริโภคทั้งสามประเทศ
เป็นที่พอใจของตัวแทนจำหน่าย และมีการยอดการสั่งซื้อเข้ามาอย่างต่อเนื่อง

การจำหน่ายผลิตภัณฑ์ของบริษัทฯ ไปยังต่างประเทศนั้นคิดเป็นร้อยละ 10
ของรายได้จากการขายทั้งหมด โดยช่องทางการจัดจำหน่ายแบ่งเป็น 2 วิธี คือ

1. การขายผ่านผู้ค้าส่งในประเทศ ซึ่งมีปริมาณการขายคิดเป็นร้อยละ 10
ของปริมาณการขายรวมในตลาดต่างประเทศ โดยบริษัทฯ มีผู้ค้าส่งในประเทศไทยมากกว่า 30 ราย
มีผู้ทำหน้าที่ส่งสินค้าออกไปจำหน่ายให้กับผู้ส่งสินค้าในต่างประเทศอีกต่อหนึ่ง ทั้งในเอเชีย
ยุโรปและอเมริกา อาทิ จีน ญี่ปุ่น เกาหลีใต้ ฮ่องกง สวีเดน อเมริกา ออสเตรเลีย เป็นต้น

2. การขายส่งผ่านผู้ค้าส่งในต่างประเทศ มียอดขายรวมเป็นร้อยละ 90
ของปริมาณการขายในตลาดต่างประเทศ บริษัทฯ
จะเป็นผู้จัดจำหน่ายให้กับผู้ค้าส่งในต่างประเทศโดยตรง ได้แก่ ประเทศฮ่องกง จีน มาเลเซีย ลาว
กัมพูชา เมียนมาร์ บรูไน อิสลาเอล ประเทศในแถบยุโรป และอเมริกา

ด้านการจำหน่ายให้กับผู้บริโภคในต่างประเทศนั้น
ตลาดที่สำคัญจะเป็นประเทศในแถบเอเชียมากกว่าภูมิภาคอื่นๆ
เนื่องจากมีรสนิยมและความคุ้นเคยในรสชาติอาหารที่ไม่แตกต่างจากผู้บริโภคในประเทศไทยมากนัก

(ข) การแข่งขัน

การแข่งขันภายในประเทศ

จากข้อมูลของห้างค้าปลีกรายหนึ่ง พบว่าอุตสาหกรรมปลากระป๋องในกลุ่มปลาแมคเคอเรล
และปลาซาร์ดีน ของปี 2560 มีมูลค่าตลาดรวมประมาณ 7,340 ล้านบาท ลดลงจากปีก่อนหน้านี้
ร้อยละ 3 โดยที่บริษัทฯ มีส่วนแบ่งทางการตลาด อยู่อันดับที่ 3

ทั้งนี้ จากข้อมูลของห้างค้าปลีกที่ได้กล่าวไว้ตอนต้น จะมีข้อมูลเพียงกลุ่มปลากระป๋องเท่านั้น
ยังไม่ได้นำกลุ่มผลิตภัณฑ์ประเภทหอยมารวมด้วย แต่เนื่องจากบริษัทฯ มีผลิตภัณฑ์ประเภทหอย
อาทิเช่น หอยลายทอดรสเผ็ด หรือหอยลายผัดน้ำพริกเผา หรือหอยแครงปรุงรส เป็นต้น
ซึ่งเป็นผลิตภัณฑ์หลักในท้องตลาดที่ผู้บริโภคให้การตอบรับเป็นอย่างดีมาก

บริษัทฯ ได้กำหนดนโยบาย และให้ความสำคัญมากขึ้นในกลุ่มผลิตภัณฑ์ปลาแมคเคอเรล
และปลาซาร์ดีนในซอสมะเขือเทศ
โดยเน้นการสื่อสารทางการตลาดแบบท้องถิ่นและกิจกรรมทางการตลาด
เพื่อสร้างภาพลักษณ์และคุณค่าของตราผลิตภัณฑ์ให้ผู้บริโภคมีความภักดี
การกระจายผลิตภัณฑ์ให้คลอบคลุมทั่วประเทศ นอกจากนั้นแล้ว บริษัทฯ
ยังคงมุ่งเน้นในการรักษามาตรฐานของผลิตภัณฑ์ และบริหารจัดการในการจัดหาวัตถุดิบให้มีเพียงพอ
รองรับความต้องการของผู้บริโภค

การแข่งขันในตลาดต่างประเทศ

แม้สภาวะเศรษฐกิจโลกเริ่มกระเตื้องขึ้น
แต่บางประทศประสบปัญหาจากความผันผวนของอัตราแลกเปลี่ยน
ค่าเงินของแต่ละประเทศอ่อนค่าลงอย่างแรง ทำให้ราคาสินค้านำเข้าสูงขึ้นมาก
อย่างค่าเงินริงกิตของมาเลเซียอ่อนค่าลงกว่า 30% ทำให้การตัดสินใจซื้อต้องระมัดระวังมากขึ้น
ขณะเดียวกันมีสินค้าจากประเทศจีน
ที่เริ่มเข้าสู่ตลาดปลาซาร์ดีนและแมคเคอเรลบรรจุกระป๋องอย่างจริงจังอยู่หลายแบรนด์
ในราคาที่ถูกและคุณภาพที่ไม่ได้แย่มากนัก เป็นตัวแบ่งพื้นที่ตลาดไปมากพอสมควร
นอกจากนั้นเรื่องข้อกำหนดเรื่องของมาตรฐานสินค้าหรือมาตรการต่างๆ ของแต่ละประเทศที่ออกมา
ทำให้บริษัทต้องมีการปรับตัวเพื่อรองรับมาตรการต่าง ๆ เหล่านั้น
อย่างไรก็ตามบริษัทต้องพยายามเปิดตลาดในกลุ่มประเทศใหม่ ๆ รวมถึงลูกค้ากลุ่มใหม่ๆ เพิ่มขึ้น
โดยเฉพาะประเทศที่มีกำลังซื้อมากขึ้น ประเทศที่ไม่ได้รับผลกระทบจากภาวะเศรษฐกิจโลก

2.3 การจัดหาผลิตภัณฑ์หรือบริการ

(ก) ลักษณะการจัดให้ได้มาซึ่งผลิตภัณฑ์เพื่อจำหน่าย

  กำลังการผลิตและปริมาณการผลิต

กำลังการผลิต และปริมาณการผลิตของ บริษัท ผลิตภัณฑ์อาหารกว้างไพศาล จำกัด (มหาชน)
มีรายละเอียดดังนี้

  -------------------------------------- ---------- ----------- -----------
  กำลังการผลิตเต็มที่                         2558       2559        2560

  อาหารบรรจุกระป๋อง (พันกระป๋อง)             130,000    130,000     130,000

  ปริมาณผลิตจริง (หน่วย : พันกระป๋อง)                                 

  - ปลาซาร์ดีนและปลาแมคเคอเรลในซอสมะเขือเทศ 31,175     35,107      32,900

  - ปลาซาร์ดีนและปลาแมคเคอเรลปรุงรส และอื่นๆ  40,330     41,760      45,388

  - หอยปรุงรส                             16,703     15,103      14,447

  รวม                                    88,208     91,970      92,735

  อัตราการใช้กำลังการผลิต (%)                                       

  อาหารบรรจุกระป๋อง และ                    67.85      70.75       71.33
  อาหารบรรจุในภาชนะปิดผนึก                                         

  มูลค่าการผลิต (พันบาท)                     961,820    1,012,612   1,016,171

  อัตราเพิ่มของปริมาณการผลิต                  (0.41)     4.26        0.83
  -------------------------------------- ---------- ----------- -----------

 ราคาต่อหน่วยของกระป๋อง, ฝา ในปี 2557 – 2559 จาก บริษัท ตรังแคนเนอรี่ จำกัด

  ------------------------------------- ---------- ----------- -----------
  ขนาด                                  ปี 2558     ปี 2559      ปี 2560

  กระป๋อง 202                            1.95       1.95        -

  กระป๋อง 202 อีโอ. เปลือย (แนคแคน)        2.50       2.50        2.35

  กระป๋อง 211 x 109 two pieces           1.75       1.75        1.75

  กระป๋อง 211 x 113 two pieces           1.95       1.95        1.95

  กระป๋อง 307 two pieces                 2.25       2.25        2.25

  ฝาพิมพ์ 200                             0.46       0.46        0.46

  ฝาเปลือย 200                           0.42       0.42        0.42
  ------------------------------------- ---------- ----------- -----------

สาระสำคัญของสัญญาซื้อวัตถุดิบ

1.  ผู้ซื้อตกลงซื้อและผู้ขายตกลงขายกระป๋อง, ฝาและก้น ตามหมายเลขสินค้า 202, 211

  และ 307

2.  ผู้ขายเป็นผู้ส่งทรัพย์สินที่ขายไปยังคลังสินค้าผู้ซื้อ โดยผู้ขายจะเป็นผู้ออกค่าขนส่ง

3.  ผู้ซื้อตกลงซื้อและผู้ขายตกลงขายทรัพย์สินในราคาที่กำหนดเป็นเงื่อนไขในเรื่องจำนวนการสั่งซื้อแต่ละครั้ง

4.  ผู้ซื้อตกลงชำระเงินค่าทรัพย์สินที่ซื้อภายในระยะเวลา 60 วัน

5.  คู่สัญญาฝ่ายใดฝ่ายหนึ่งจะโอนสิทธิและหน้าที่ของตนให้บุคคลอื่นไม่ได้

ผลกระทบต่อบริษัทฯ หากสูญเสียผู้จำหน่ายวัตถุดิบกระป๋องซึ่งมีมูลค่าการจำหน่ายสูงกว่าร้อยละ 30
ของการซื้อวัตถุดิบของบริษัทฯ จะทำให้บริษัทฯ เสี่ยงต่อการจัดซื้อวัตถุดิบดังกล่าวทดแทนจากบริษัทอื่น
ในด้านราคา คุณภาพ ความต่อเนื่องของกระบวนการผลิตได้

 วัตถุดิบ และผู้จำหน่ายวัตถุดิบ 

- วัตถุดิบหลักที่บริษัทฯ ใช้ในการผลิต ได้แก่

-   ปลา แบ่งเป็น 2 ชนิดคือ ปลาทะเล และปลาเพาะเลี้ยง
    โดยซื้อจากแพปลาในจังหวัดตรังและจังหวัดในภาคใต้ รวมทั้งนำเข้าจากต่างประเทศ
    เพื่อลดความเสี่ยง สำหรับปลาเพาะเลี้ยงได้แก่ ปลาดุก รับซื้อจากจังหวัดในภาคใต้

-   หอย ได้แก่ หอยลายและหอยแครง

-   ไก่ ซื้อจากผู้ผลิตภายในประเทศ

บริษัทฯ ไม่ต้องพึ่งพาผู้จัดจำหน่ายรายใดรายหนึ่งเป็นพิเศษ และในช่วง 3 ปีติดต่อกันที่ผ่านมานี้
บริษัทฯ ไม่มีการซื้อปลา , หอย จากรายใดรายหนึ่งเกินร้อยละ 30

- วัตถุดิบที่เป็นส่วนผสม ได้แก่ซอสมะเขือเทศ และเครื่องปรุงรสต่างๆ
โดยซอสมะเขือเทศซื้อจากแหล่งผลิตที่ได้รับการยอมรับ
รวมทั้งจากโครงการหลวงและจากต่างประเทศ

- กระป๋อง ซื้อจากบริษัทตรัง แคนเนอร์รี่ จำกัด ซึ่งเป็นบริษัทในเครือ และจากบริษัทอื่น ๆ
ได้พึ่งพาการซื้อวัตถุดิบจากผู้จำหน่ายเพียงรายเดียวเกินกว่าร้อยละ 30
ของมูลค่าการซื้อวัตถุดิบทั้งหมด คือซื้อจาก บริษัท ตรังแคนเนอรี่ จำกัด และมีความสัมพันธ์กับ
ผู้จำหน่ายวัตถุดิบ ซึ่งเป็นบริษัทที่เกี่ยวข้องกัน คือ มีผู้บริหารร่วมกัน

(ข) ผลกระทบต่อสิ่งแวดล้อมจากกระบวนการผลิตหรือการกำจัดวัตถุดิบเหลือใช้

ถือเป็นเรื่องที่บริษัทได้ตระหนักและให้ความสำคัญมาโดยตลอด
โดยบริษัทได้ลงทุนก่อสร้างระบบบำบัดน้ำเสียมูลค่า 60 ล้านบาท เพื่อทำการบำบัดน้ำทิ้งที่เกิดจาก
กระบวนการผลิต น้ำที่ผ่านกระบวนการบำบัด เมื่อวัดค่าแล้วพบว่าต่ำกว่าค่าที่กฎหมายกำหนด
สามารถนำน้ำดังกล่าวมาใช้ประโยชน์อย่างอื่นได้ เช่น รดน้ำต้นไม้ บริษัทฯ
ได้รับการรับรองระบบมาตรฐาน ISO 14001 ซึ่งเป็นระบบการจัดการสิ่งแวดล้อม
แสดงให้เห็นถึงเจตนาที่จะรักษาสิ่งแวดล้อมควบคู่ไปกับการพัฒนาอุตสาหกรรม

การควบคุมปริมาณและลักษณะน้ำทิ้งจากอาคารผลิต 

1. ปริมาณน้ำเสียที่เกิดจากกระบวนการผลิตก่อนนำเข้ามาบำบัดในระบบบำบัดน้ำเสียอยู่ในช่วง
114-470 ลูกบาศก์เมตร/วัน

ประเภทของระบบบำบัดน้ำเสีย : ระบบบำบัดตะกอนเร่ง, ระบบ Wet Land

2.มีการควบคุมคุณภาพน้ำทิ้งก่อนระบายลงสู่แหล่งน้ำสาธารณะให้ผ่านค่ามาตรฐานน้ำทิ้งตามที่กฎหมายกำหนด

  ------------------------------ ----------------------------------------
  พารามิเตอร์/ค่าที่กฎหมายกำหนด       คุณภาพน้ำทิ้งก่อนระบายลงสู่แหล่งน้ำสาธารณะ

  pH อยู่ในช่วง 5.5-9               อยู่ในช่วง 6.2-7.2

  BOD ต้องไม่เกิน 20 mg/L           อยู่ในช่วง 1 - 15 mg/L

  COD ต้องไม่เกิน 120 mg/L          อยู่ในช่วง 18-79 mg/L

  TSS ต้องไม่เกิน 50 mg/L           อยู่ในช่วง 2-35 mg/L

  TDS ต้องไม่เกิน 3,000 mg/L        อยู่ในช่วง 490-1,320 mg/L

  Oil&Greaseต้องไม่เกิน 5 mg/L      อยู่ในช่วงไม่พบ-4 mg/L

  TKN ต้องไม่เกิน 100 mg/L          อยู่ในช่วง 1-14 mg/L
  ------------------------------ ----------------------------------------

หมายเหตุ ช่วงระหว่าง 15 กุมภาพันธ์ – 30 เมษายน
ได้มีการนำน้ำที่ผ่านการบำบัดมาใช้ประโยชน์ในโรงงานทั้งหมด

  ของเสีย

- ขยะ แบ่งออกเป็น 2 ประเภท

  1. ขยะทั่วไป ได้แก่ เศษอาหาร เศษพืชผัก เศษกระดาษ เศษถุงพลาสติก เศษขวด

  แก้วเศษผ้าเช็ดมือ เศษไม้ ฯลฯ

  2. ขยะอันตราย ได้แก่ ขวดสารเคมีอันตราย ถ่านไฟฉาย หลอดไฟ แบตเตอรี่

  ผ้าเปื้อนน้ำมันเครื่อง หรือ จารบี

- ผลิตภัณฑ์หมดอายุ ใช้วิธีฝังกลบในพื้นที่ของโรงงาน

  การควบคุม สำนักงานอุตสาหกรรมจังหวัด

- อากาศจากปล่องควันของบอยเล่อร์

  การควบคุม กรมโรงงานอุตสาหกรรม

- การขุดเจาะน้ำบาดาล การสูบน้ำบาดาลขึ้นมาใช้ต้องขออนุญาต
และมีการชำระค่าใช้น้ำบาดาลตามที่กฎหมายกำหนด

  การควบคุม กรมทรัพยากรธรณี

2.4 งานที่ยังไม่ส่งมอบ

- ไม่มี -

3.  ปัจจัยความเสี่ยง

ปัจจัยความเสี่ยงที่อาจจะมีผลกระทบต่อการผลิตของบริษัทฯ ได้แก่

1. ความเสี่ยงหนี้สินตามสัญญาปรับปรุงโครงสร้างหนี้ ประกอบด้วย

  ---------------------------------------------------- ------------------
                                                       ณ วันที่ 31 ธ.ค. 2560

                                                       บาท

  ส่วนของเงินต้น                                          

  เงินกู้ยืมระยะยาว                                        308,773,099.99

  เงินเบิกเกินบัญชี                                         15,543,956.91

  เงินกู้ยืมระยะสั้น                                         59,718,000.00

  รวมเงินต้น                                             384,035,056.90

  ส่วนของดอกเบี้ยค้างจ่าย                                   

  ดอกเบี้ยตามสัญญาปรับปรุงโครงสร้างหนี้                        58,467,356.56

  รวมเงินต้นและดอกเบี้ย                                    442,502,413.46

  หัก ส่วนที่ถึงกำหนดชำระในหนึ่งปี                             (45,780,000.00)

  สุทธิ                                                  396,722,413.46
  ---------------------------------------------------- ------------------

2. ความเสี่ยงเกี่ยวกับการดำเนินธุรกิจ

ลูกค้าซื้อของร้อยละ 30 ของรายได้รวมของบริษัทฯ ไม่มี เนื่องจากผลิตภัณฑ์ของบริษัทฯ
ได้กระจายหน่วยการขายไปทั่วประเทศ และยังไม่มีลูกค้าที่สั่งซื้อสินค้าในจำนวนที่สูงเกินกว่าร้อยละ
30 แต่หากกรณีบริษัทฯดำเนินธุรกรรมทางการค้ากับคู่ค้าที่เป็นตัวแทนกระจายหน่วยการขายรายเดียว
อาจมีความเสี่ยงทางการค้าเพิ่มขึ้น

กรณีวัตถุดิบสำคัญมูลค่าตั้งแต่ร้อยละ 30 ของต้นทุนรวมมีราคาผันแปรมาก
วัตถุดิบที่สำคัญที่มีต้นทุนรวมเกินกว่าร้อยละ 30 คือ บรรจุภัณฑ์ (กระป๋องและฝา) ปัจจุบันบริษัทฯ
ได้สั่งซื้อจาก บริษัท ตรังแคนเนอรี่ จำกัด ซึ่งเป็นบริษัทที่เกี่ยวข้องกันโดยมีผู้บริหารร่วมกัน
จึงลดความเสี่ยงจากสินค้าขาดแคลนได้ เนื่องจาก บริษัท ตรังแคนเนอรี่ จำกัด
ได้ผลิตและจัดส่งให้แก่บริษัทฯ แต่เพียงผู้เดียว ส่วนราคาขาย บริษัท ตรังแคนเนอรี่ จำกัด
ได้คิดราคาขายให้กับบริษัทฯ ตามราคาตลาด โดยที่บริษัทฯ
มีอิสระเลือกที่จะจัดซื้อกับบริษัทภายนอกก็ได้

3. ความเสี่ยงด้านการเงิน

บริษัทฯ มีความเสี่ยงอันเกี่ยวเนื่องกับการเปลี่ยนแปลงของอัตราดอกเบี้ย
และความผันผวนของอัตราแลกเปลี่ยน ซึ่งบริษัทฯ
จะพิจารณาใช้เครื่องมือทางการเงินที่เหมาะสมเพื่อป้องกันความเสี่ยงดังกล่าว อย่างไรก็ตาม
บริษัทฯ ไม่มีนโยบายที่จะถือหรือออกเครื่องมือทางการเงินเพื่อการเก็งกำไรหรือเพื่อการค้า

4. ความเสี่ยงจากอัตราดอกเบี้ย

เกิดจากการเปลี่ยนแปลงของอัตราดอกเบี้ยในอนาคต
ซึ่งจะมีผลกระทบต่อผลการดำเนินงานและกระแสเงินสดของบริษัทฯ โดยบริษัทฯ
มีสินทรัพย์และหนี้สินที่มีความเสี่ยงจากอัตราดอกเบี้ย ดังนี้

+------------------------------+---------+---------+---------+---------+
|                              | จ       |         | อัตราดอ  |         |
|                              | ำนวนเงิน |         | กเบี้ยต่อปี |         |
+------------------------------+---------+---------+---------+---------+
|                              | 31 ธ.ค. | 31 ธ.ค. | 31 ธ.ค. | 31 ธ.ค. |
|                              | 2560    | 2559    | 2560    | 2559    |
|                              |         |         |         |         |
|                              | ล้านบาท  | ล้านบาท  | บาท     | บาท     |
+------------------------------+---------+---------+---------+---------+
| เงินฝากออมทรัพย์                | 49.23   | 31.50   | 0.1     | 0.1     |
|                              |         |         | 25-0.50 | 25-0.50 |
+------------------------------+---------+---------+---------+---------+
| เงินฝากประจำ                  | 12.98   | 18.84   | 1.15    | 1.15    |
+------------------------------+---------+---------+---------+---------+
| หนี้สินตามสัญญาปรับปรุงโครงสร้างหนี้  | 442.50  | 482.79  | 6.275   | 6.27    |
|                              |         |         |         | 5-6.525 |
+------------------------------+---------+---------+---------+---------+

5. ความเสี่ยงด้านการให้สินเชื่อ

บริษัทฯ มีความเสี่ยงด้านการให้สินเชื่อจากการไม่ได้รับชำระหนี้จากลูกหนี้การค้า อย่างไรก็ตาม
บริษัทฯ มีการพิจารณาความสามารถในการจ่ายชำระหนี้ของลูกหนี้การค้าแต่ละราย
ในการพิจารณาให้สินเชื่อและได้พิจารณาตั้งค่าเผื่อหนี้สงสัยจะสูญสำหรับลูกหนี้ตามนโยบายการบัญชี
ซึ่งฝ่ายบริหารเชื่อว่าเพียงพอแล้ว

6. มูลค่ายุติธรรม

เนื่องจากสินทรัพย์ทางการเงินและหนี้สินทางการเงินส่วนใหญ่จัดอยู่ในประเภทระยะสั้น
และเงินกู้ยืมระยะยาว มีอัตราดอกเบี้ยอยู่ในเกณฑ์เดียวกับตลาด ฝ่ายบริหารของบริษัทฯ
จึงเชื่อว่ามูลค่าตามบัญชีของสินทรัพย์และหนี้สินทางการเงินดังกล่าว
แสดงมูลค่าไม่แตกต่างจากมูลค่ายุติธรรมอย่างมีสาระสำคัญ

7. ด้านวัตถุดิบ

เนื่องจากวัตถุดิบหลักของบริษัทฯ ได้แก่ ปลาผิวน้ำ และหอยชนิดต่างๆ ซึ่งปลาผิวน้ำ เช่น ปลาทูแขก
ปลาหลังเขียว จะมีตลอดทั้งปี และปลาเหล่านี้จะมีวงจรชีวิตสั้น ฉะนั้นการที่บริษัทฯ
ซื้อวัตถุดิบมาเพื่อผลิตสินค้าจึงเป็นการใช้ประโยชน์จากวัตถุดิบธรรมชาติ
แต่ข้อจำกัดว่าปลาและหอยจะมีมากในบางฤดูกาลและบางฤดูกาลมีน้อย
ตลอดจนความแปรปรวนสภาพดินฟ้าอากาศ เป็นปัจจัยหนึ่งที่จะส่งผลกระทบต่อปริมาณวัตถุดิบ ทั้งนี้
บริษัทมีการนำเข้าวัตถุดิบเพื่อทดแทนปริมาณวัตถุดิบในประเทศที่ลดลง

8. ด้านแรงงาน

เนื่องจากการดำเนินการผลิตอาหารแปรรูปต้องอาศัยแรงงานจำนวนมาก
ที่จะแปรรูปวัตถุดิบให้อยู่ในสภาพที่พร้อมจะนำไปผลิตต่อ เช่น การล้างทำความสะอาด
การหั่นเป็นชิ้นที่มีขนาดมาตรฐาน การบรรจุกระป๋อง บรรจุกล่อง
ดังนั้นแรงงานในท้องถิ่นและความเชี่ยวชาญจึงเป็นส่วนประกอบสำคัญในการดำเนินการผลิต
ซึ่งบริษัทฯ มีนโยบายในการจัดการ โดยการรับแรงงานในจังหวัดตรัง และจังหวัดพื้นที่ใกล้เคียง
หากไม่เพียงพอจะมีการใช้แรงงานจากต่างประเทศมาทดแทน
โดยจะมีการดำเนินการตามกฎหมายและทำสัญญาอย่างถูกต้อง
มีการฝึกฝนอบรมให้ความรู้ในกระบวนการผลิตทุกขั้นตอน ตลอดทั้งการสร้างแรงจูงใจในด้านต่างๆ
เช่น ค่าแรง สวัสดิการ ผลตอบแทนอื่นๆ อยู่ตลอดเวลา ทั้งนี้เมื่อวันที่ 29 มิถุนายน 2559
บริษัทได้รับมอบป้าย “พื้นที่ปลอดการจ้างแรงงานต่างด้าวผิดกฎหมาย”
จากสำนักงานจัดหางานจังหวัดตรัง
รวมทั้งมีเจ้าหน้าที่มาทำการแจกเล่มใบอนุญาตทำงานให้แก่พนักงานของบริษัทฯ ที่เป็นคนต่างด้าวด้วย

4. ทรัพย์สินที่ใช้ในการประกอบธุรกิจ

 (1) ลักษณะสำคัญของทรัพย์สินถาวรหลักที่บริษัทใช้ในการประกอบธุรกิจ

บริษัท ผลิตภัณฑ์อาหารกว้างไพศาล จำกัด (มหาชน)

ที่ดิน อาคาร และเครื่องจักร - สุทธิ

ณ วันที่ 31 ธันวาคม 2560

+-----------------+--------------+----------+-------------------------+
| ประเภท /        | ลักษณะกรรมสิทธิ์ | มูลค      | ภาระผูกพัน                |
| ลักษณะทรัพย์สิน     |              | ่า/ตามบัญชี |                         |
|                 |              |          |                         |
|                 |              | (พันบาท)  |                         |
+-----------------+--------------+----------+-------------------------+
| ที่ดิน             |              | 114,535  | ติดจำนองกับธนาคารกรุงไทย   |
| และส่วนปรับปรุงที่ดิน |              |          | จำกัด(มหาชน)             |
|                 |              |          |                         |
| ที่ดินส่วนที่ตีราคาเพิ่ม |              |          |                         |
+-----------------+--------------+----------+-------------------------+
| - โฉนดที่ดิน 18    | บ            |          | วงเงินจำนอง 610 ล้านบาท   |
| โฉนด            | ริษัทเป็นเจ้าของ |          |                         |
+-----------------+--------------+----------+-------------------------+
| - น.ส.3 ก.      | บ            |          | วงเงินจำนอง 5 ล้านบาท     |
|                 | ริษัทเป็นเจ้าของ |          |                         |
+-----------------+--------------+----------+-------------------------+
| - โฉนดที่ดิน 16    | บ            |          | วงเงินจำนอง 80 ล้านบาท    |
| โฉนด            | ริษัทเป็นเจ้าของ |          |                         |
+-----------------+--------------+----------+-------------------------+
| อาคาร           | บ            | 56,705   | ติดจำนองกับธนาคารกรุงไทย   |
|                 | ริษัทเป็นเจ้าของ |          | จำกัด(มหาชน)             |
+-----------------+--------------+----------+-------------------------+
| - พร้อมที่ดิน 18    |              |          | วงเงินจำนอง 610 ล้านบาท   |
| โฉนด            |              |          |                         |
+-----------------+--------------+----------+-------------------------+
| เ               |              | 67,069   | ติดจำนองกับธนาคารกรุงไทย   |
| ครื่องจักรและอุปกรณ์ |              |          | จำกัด(มหาชน)             |
+-----------------+--------------+----------+-------------------------+
| - จำนวน 76      | บ            |          | วงเงินจำนอง 134.80       |
| เครื่อง           | ริษัทเป็นเจ้าของ |          | ล้านบาท                  |
+-----------------+--------------+----------+-------------------------+
| เค              | บ            | 19,387   | ไม่มีภาระผูกพัน             |
| รื่องมือเครื่องใช้และ | ริษัทเป็นเจ้าของ |          |                         |
|                 |              |          |                         |
| เครื่องตกแต่ง      |              |          |                         |
+-----------------+--------------+----------+-------------------------+
| ยานพาหนะ        | บ            | 18,114   | ไม่มีภาระผูกพัน             |
|                 | ริษัทเป็นเจ้าของ |          |                         |
+-----------------+--------------+----------+-------------------------+
| ส               | บ            | 8,312    | ไม่มีภาระผูกพัน             |
| ินทรัพย์ระหว่างติดตั้ง | ริษัทเป็นเจ้าของ |          |                         |
+-----------------+--------------+----------+-------------------------+
| รวม             |              | 284,122  |                         |
+-----------------+--------------+----------+-------------------------+

ณ วันที่ 31 ธันวาคม 2560 และ 2559 บริษัทฯ มีสินทรัพย์ภายใต้สัญญาเช่าซื้อประเภทยานพาหนะ
มูลค่าสุทธิตามบัญชีเป็นจำนวน 10.66 ล้านบาท และจำนวน 12.24 ล้านบาท ตามลำดับ
โดยบริษัทฯ จะได้รับโอนกรรมสิทธิ์ในสินทรัพย์ดังกล่าว
เมื่อได้จ่ายชำระหนี้แก่เจ้าหนี้ตามสัญญาเช่าซื้อครบถ้วนแล้ว

 ณ วันที่ 31 ธันวาคม 2560 และ 2559 ที่ดินราคาทุนจำนวน 2.93 ล้านบาท พร้อมสิ่งปลูกสร้างราคาทุนจำนวน 238.22 ล้านบาท เท่ากันทั้งสองปี มูลค่าสุทธิตามบัญชีจำนวน 43.26 ล้านบาท และ 53.76 ล้านบาท ตามลำดับ และเครื่องจักรราคาทุน 184.21 ล้านบาท เท่ากันทั้งสองปี มูลค่าตามบัญชีจำนวนเงิน 0.001 ล้านบาท เท่ากันทั้งสองปี บริษัทฯ นำไปค้ำประกันหนี้สินตามสัญญาปรับโครงสร้างหนี้ รวมทั้งโอนผลประโยชน์ในการทำประกันภัยของสินทรัพย์ดังกล่าวให้กับสถาบันการเงิน

5. ข้อพิพาททางกฎหมาย

บริษัทฯ มีการฟ้องร้องดำเนินคดีต่อคู่ความดังนี้

1.คดีหมายเลขดำที่ 1454/2557 ของศาลแพ่งธนบุรี ระหว่าง บริษัท ผลิตภัณฑ์อาหารกว้างไพศาล
จำกัด (มหาชน) โจทก์ บริษัท จ้าว จำกัด จำเลย

เมื่อวันที่ 17 มิถุนายน 2558 โจทก์และจำเลยได้ทำสัญญาประนีประนอมยอมความ
และศาลได้มีคำพิพากษาตามยอม คดีเป็นอันเสร็จการพิจารณา

จำเลยได้ผ่อนชำระหนี้ตามสัญญาประนีประนอมยอมความเพียงหนึ่งงวด แล้วจำเลยได้ผิดนัดชำระหนี้
ดังนั้นเมื่อวันที่ 2 กันยายน 2558 สำนักงานกฎหมายสุธี ผ่องไพบูลย์ (สำนักงานฯ)
ในฐานะทนายความของบริษัทฯ
ได้มอบหมายให้ทนายความดำเนินการยื่นคำขอให้ศาลมีคำสั่งตั้งเจ้าพนักงานบังคับคดีต่อศาลแพ่งธนบุรี
และวันที่ 24 พฤศจิกายน 2558 สำนักงานฯ
ได้นำเจ้าพนักงานบังคับคดีออกทำการยึดทรัพย์สินของจำเลย ณ ที่ตั้งสำนักงานใหญ่ของจำเลย
บ้านเลขที่ 43 อาคารธนสาร ชั้น 2 ถนนเชียงใหม่ แขวงคลองสาน เขตคลองสาน
กรุงเทพมหานคร โดยเจ้าพนักงานบังคับคดีได้ทำการยึดทรัพย์ของจำเลยไว้จำนวน 17 รายการ
ประเมินราคาทรัพย์สินไว้เป็นเงินทั้งสิ้น 168,650 บาท

เจ้าพนักงานบังคับคดีได้ดำเนินการขายทอดตลาดทรัพย์สินของจำเลยทั้งหมดแล้ว
ขณะนี้อยู่ระหว่างการจัดทำบัญชีของเจ้าพนักงานบังคับคดีเพื่อส่งคืนแก่โจทก์

2.คดีแพ่ง คดีหมายเลขดำที่ 3206/2558 ของศาลแรงงานกลาง ระหว่าง บริษัท
ผลิตภัณฑ์อาหารกว้างไพศาล จำกัด (มหาชน) โจทก์ นายสลิล โตทับเที่ยง ที่ 1 กับพวก จำเลย

เมื่อวันที่ 11 กุมภาพันธ์ 2558 บริษัทฯ ได้เป็นโจทก์ฟ้องนายสลิล โตทับเที่ยง ที่ 1 นายไกรเสริม
โตทับเที่ยง ที่ 2 นางสาวจุรี โตทับเที่ยง ที่ 3 นางสุรีรัตน์ จิวานุพันธ์ ที่ 4 นางสาวชวนพิชญ์
สุขเกษม ที่ 5 ต่อศาลแรงงานกลาง
โดยมีสาเหตุสืบเนื่องจากจำเลยทั้งห้าได้ฝ่าฝืนมติของคณะกรรมการบริษัท ครั้งที่ 1/2557
ซึ่งได้ประชุมเมื่อวันที่ 13 มกราคม 2557 ให้ผู้บริหารของบริษัทฯ ตลอดจนพนักงานหน่วยงานต่าง ๆ
ภายใต้สังกัดของบริษัทฯ ทั้งหมด ระงับการทำธุรกรรมการค้าอย่างใด ๆ กับบริษัท จ้าว จำกัด
รวมทั้งมีมติให้ดำเนินการติดตามทวงถามเรียกคืนทรัพย์สินของบริษัทฯ
ทั้งหมดที่มีอยู่ในความครอบครองของบริษัท จ้าว จำกัด
ซึ่งการที่จำเลยทั้งห้าฝ่าฝืนมติของคณะกรรมการบริษัทฯ เป็นผลทำให้โจทก์ได้รับความเสียหาย
โจทก์จึงขอให้ศาลแรงงานกลางมีคำพิพากษาให้จำเลยทั้งห้าร่วมกันหรือแทนกันรับผิดชำระเงิน
จำนวน 47,369,591.48 บาท และให้จำเลยทั้งห้ารับผิดชำระดอกเบี้ยในอัตราร้อยละ 7.5 ต่อปี
ของต้นเงินจำนวน 47,096,250.33 บาท นับถัดจากวันฟ้องเป็นต้นไปจนกว่าจะชำระเสร็จแก่โจทก์

เมื่อวันที่ 2 กุมภาพันธ์ 2559 จำเลยทั้งห้าได้ยื่นคำให้การแก้คดีโจทก์
โดยให้การปฏิเสธฟ้องของโจทก์ในทุกประเด็น ทุกข้อหา
ซึ่งตามคำให้การสรุปได้ว่าจำเลยทั้งห้าไม่ได้กระทำการใดอันเป็นการกระทำผิดสัญญาจ้างหรือรวมทั้งไม่ได้กระทำการใดอันเป็นเหตุให้บริษัทเสียหาย
แต่ที่จำเลยทั้งห้าทำไปเพื่อประโยชน์สูงสุดของบริษัทฯ
ค่าเสียหายตามที่โจทก์ฟ้องไม่มีอยู่จริงขอให้ศาลพิพากษายกฟ้องโจทก์

คดีนี้ศาลอ่านคำพิพากษาเมื่อวันที่ 31 พฤษภาคม 2560 โดยพิพากษาว่า “ให้จำเลยที่ 1 จำเลยที่ 2
และจำเลยที่ 5 ร่วมกันชำระเงินจำนวน 21,297,275.91 บาท พร้อมดอกเบี้ยในอัตราร้อยละ
7.5 ต่อปี ของต้นเงินจำนวนดังกล่าวนับแต่วันฟ้อง (ฟ้องวันที่ 11 ธันวาคม 2558)
เป็นต้นไปจนกว่าชำระเสร็จแก่โจทก์ คำขออื่นนอกจากนี้ให้ยกฟ้องจำเลยที่ 3 และจำเลยที่ 4”
คดีอยู่ระหว่างอุทธรณ์

เมื่อวันที่ 10 มกราคม 2561 จำเลยที่ 1 ที่ 2 และที่ 5 ได้ยื่นอุทธรณ์ในปัญหาข้อกฎหมาย
ศาลมีคำสั่งรับเป็นอุทธรณ์ของจำเลยที่ 1 ที่ 2 และที่ 5 ปัจจุบันอยู่ระหว่างการจัดทำคำแก้อุทธรณ์

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

บริษัท ผลิตภัณฑ์อาหารกว้างไพศาล จำกัด (มหาชน)
ประกอบธุรกิจผู้ผลิตและจำหน่ายอาหารกระป๋องและอาหารบรรจุภาชนะปิดผนึก
โดยมีที่ตั้งสำนักงานใหญ่เลขที่ 88/9 หมู่ 4 ตำบลนาท่ามเหนือ อำเภอเมือง จังหวัดตรัง โทรศัพท์
075-276088 โทรสาร 075-276099 และสำนักงานสาขา เลขที่ 89 อาคารสุรินทร์
ถนนเชียงใหม่ แขวงคลองสาน เขตคลองสาน กรุงเทพฯ โทรศัพท์ 02-8633288 โทรสาร
02-8633133 เลขทะเบียน บริษัท 0107537002591 บริษัทฯ มีทุนจดทะเบียนชำระแล้ว
500,489,990 บาท เป็นหุ้นสามัญ 500,489,990 หุ้น มูลค่าหุ้นที่ตราไว้หุ้นละ 1 บาท
เรียกชำระเต็ม

6.2 ข้อมูลสำคัญอื่น

- ไม่มี -